<classify> Hayo yalibainishwa jana bungeni na Waziri wa Kilimo, Mifugo na Uvuvi, Mwigulu Nchemba wakati akijibu swali la nyongeza la Mbunge wa Viti Maalumu, Neema Mgaya CCM, aliyehoji Serikali imejipangaje kuboresha mfumo wa pembejeo.Katika swali hilo, mbunge huyo alisema mfumo wa kusambaza pembejeo kwa wakulima uliopo sasa una upungufu mkubwa na wakati mwingine pembejeo hizo haziwafikii wakulima kwa wakati na kusababisha washindwe kulima kilimo chenye tija.Huu mfumo wa sasa una matatizo mengi, wakati mwingine pembejeo zinamfikia mkulima wakati msimu wa kilimo umeisha, sasa hazina tija je, Serikali imejipangaje kuondoa tatizo hilo? Alihoji Mgaya.Akijibu swali hilo, Nchemba alisema ni kweli mfumo huo una upungufu mkubwa na wakati mwingine pembejeo hizo zinachelewa kumfikia mkulima, na kwamba Serikali hivi sasa inaangalia jinsi ya kuboresha mfumo huo, ili pembejeo hizo zipatikane kwa wakati.Ni kweli mfumo huu una upungufu mwingi, ila serikali imeliona hili na sasa tunaangalia jinsi ya kuboresha na ikiwezekana pembejeo za kilimo ziwe zinapatikana kwenye maduka ya zana za kilimo kwa bei ya ruzuku, alisema Nchemba.  <topic>: michezo 